

**"Қазхром" трансұлттық компаниясы" акционерлік қоғамының кейбір мәселелері туралы**

Қазақстан Республикасы Үкіметінің қаулысы 2001 жылғы 26 шілде N 1013

      Қазақстан Республикасының Үкіметі қаулы етеді:   
      1. "Қазхром" трансұлттық компаниясы" акционерлік қоғамы (бұдан әрі - "Қазхром" ТҰК) директорлар кеңесінің "Қазхром" ТҰК-ны, кейіннен қосылатын акционерлік қоғамдар мүлкінің базасында "Қаххром" ТҰК-ның филиалдарын құра отырып, оған "Дөң тау-кен байыту комбинаты" және "Феррохром" акционерлік қоғамдарын қосу жолымен қайта ұйымдастыру туралы ұсынысы назарға алынсын.   
      2. Қазақстан Республикасы қаржы министрлігінің Мемлекеттік мүлік және жекешелендіру комитеті заңнамада белгіленген тәртіппен:   
      1) "Қазхром" ТҰК акционерлерінің жалпы жиналысында дауыс беру кезінде

осы қаулының 1-тармағында көрсетілген "Қазхром" ТҰК директорлар кеңесінің

ұсынысын қолдасын;

     2) Қазақстан Республикасының Әділет министрлігімен бірлесіп, осы

қаулыдан туындайтын өзге де шараларды қабылдасын.

     3. "Қазақстан Республикасы хром өнеркәсібінің кәсіпорындарын

жекешелендірудің жеке тәртібі туралы" Қазақстан Республикасы Үкіметінің

1995 жылғы 1 қарашадағы N 1420

P951420\_

  қаулысы (Қазақстан Республикасының

ПҮКЖ-ы, 1995 ж., N 34, 432-құжат) 4-тармағының күші жойылды деп танылсын.

     4. Осы қаулы қол қойылған күнінен бастап күшінен енеді.

     Қазақстан Республикасының

         Премьер-Министрі

     Мамандар:

       Қасымбеков Б.А.

       Жұманазарова А.Б.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК